**REŠITVE DRŽAVLJANSKA IN DOMOVINSKA VZGOJA TER ETIKA**

* **PRVI TEDEN:**

1. Opiši kako se je osamosvojila Slovenija?

Slovenija je bila po drugi svetovni vojni **del države Jugoslavije.** Med narodi v državi Jugoslaviji so se pojavili spori, med prebivalci Slovenije je bilo vse manj pripravljenosti, da bi še živeli v nedemokratični Jugoslaviji. Dne, 23. decembra 1990 je bilo splošno ljudsko glasovanje ali plebiscit, na katerem velika večina volilcev glasuje za **samostojno in neodvisno Slovenijo.** Po pripravah, dne 25. junija 1991, je bila slavnostno razglašena **Republika Slovenija**. Jugoslavija želi osamosvojitev Slovenije preprečiti z napadom vojske, vendar Slovenija s svojo vojsko v desetdnevni vojni ohrani ozemlje.

1. Kako deluje parlament?

Parlament je najvišja politična ustanova v državi. V njem delujejo poslanci, ki so jih izbrali volilci (državljani stari 18 ali več let). Poslanci sprejemajo zakone, ki urejajo življenje v naši državi. Parlament ima zakonodajno oblast.

1. Kako deluje vlada?

Vlada bolj v podrobnosti ureja gospodarstvo, zdravstvo, šolstvo. Vlado vodi predsednik vlade, za vsako od področji je določen minister, ki vodi tekoče zadeve (minister za gospodarstvo, minister za notranje zadeve, zunanji minister, ...). Vlada ima izvršilno oblast. Če poslanci niso zadovoljni z delom vlade, jo lahko razrešijo.

* **DRUGI TEDEN:**

1. Zakaj imajo nekateri posamezniki nestrpna ali sovražna stališča do nekaterih skupin ljudi? Naštej 3 primere iz preteklosti.

Najpogosteje se nestrpna ali sovražna stališča pojavijo, zaradi druge narodnosti, barve kože ali vere. Vse te razlike, zaradi katerih imajo nekateri zaničjiv odnos do drugih, so nepomembne in nedopustne, saj smo vsi ljudje in vsi imamo pravico do enakosti in svobode ter do mirnega življenja.

Primeri iz preteklosti:

* Nemški nacisti med drugo svetovno vojno preganjajo Jude, ker naj bi bilimanjvredna rasa.
* Zločine nad svojimi državljani je izvajala Sovjetska zveza, ker si je želela utrditi oblast.
* Na Balkanu nekateri politiki spodbujajo narodnostno in versko sovraštvo, kar je vodilo v vojaške spopade in poboje.

Kakršnokoli nestrpno in sovrašno stališče je nedopustno.

1. Kaj pomeni beseda “nepristransko” ter kdo jo mora (v prvi vrsti) v pravni državi upoštevati?

Nepristransko pomeni, da pri presojanju, vrednotenju ne ravnamo po osebnih nagnjenjih ali interesih. V prvi vrsti morajo to upoštevati sodniki, saj na sodnika ne sme nihče vlivati. Nepristranskost morajo upoštevati v pravni državi vsi, ki odločajo o različnih stvareh.

1. Kje v večini dobi država sredstva (denar) za izplačevanje dodatka ogroženim osebam?

Država sredstva dobi od državljanov, ki plačujejo davke.